സഹായവുമായി എം.എല്.എയെത്തി കായിക താരങ്ങള് നേപ്പാളിലേക്ക് പത്തിരിപ്പാല: യാത്രാെചലവിന് പണമില്ലാതെ കായിക മത്സരത്തിലെ പങ്കാളിത്തം അനിശ്ചിതത്വത്തിലായ മൂന്ന് വിദ്യാര്ഥികള്ക്ക് അഡ്വ. ശാന്തകുമാരി എം.എല്.എ തുണയായി. നവംബര് 21 മുതല് 25 വരെ നേപ്പാളിലെ പൊക്കാറയില് നടക്കുന്ന ഏഷ്യന് സോഫ്റ്റ് ബേസ്ബാള് ഗെയിംസില് പങ്കെടുക്കാന് പത്തിരിപ്പാല സര്ക്കാര് കോളജിലെ കെ.ബി. രാഹുല് കൃഷ്ണ, കെ. ആകാശ്, കെ.എസ്. സൂര്യപ്രകാശ് എന്നിവരാണ് അര്ഹത നേടിയിരുന്നത്. പക്ഷേ, നേപ്പാളിലെത്താനുള്ള സാമ്ബത്തിക ചെലവ് യാത്ര അനിശ്ചിതത്വത്തിലാക്കി.ഇതോടെ, കഴിഞ്ഞ ദിവസം സ്കൂള് കെട്ടിടം ഉദ്ഘാടനത്തിനെത്തിയ എം.എല്.എ അഡ്വ. ശാന്തകുമാരിയോട് വിദ്യാര്ഥികള് ഇക്കാര്യം അവതരിപ്പിച്ചു. വ്യാഴാഴ്ച വൈകീട്ട് യാത്ര െചലവിനുള്ള തുകയുമായി എം.എല്.എ എത്തുകയായിരുന്നു. പഞ്ചായത്ത് പ്രസിഡന്റ് എസ്. അനിത, വൈസ് പ്രസിഡന്റ് ഒ.വി. സ്വാമിനാഥന്, പ്രിന്സിപ്പല് ഇന് ചാര്ജ് കെ.വി. മേഴ്സി, സുനിത മുരളി, വാര്ഡ് അംഗം എ.എ. ശിഹാബ് എന്നിവരും സ്കൂളിലെത്തിയിരുന്നു.